Tyrkvisjonens sangkonkurranse 2016

Tyrkvisjonens sangkonkurranse 2016, eller Türkvizyon Şarkı Yarışması 2016, skulle bli den fjerde utgaven av Tyrkvisjonens sangkonkurranse. Konkurransen skulle, ifølge Türk Müzik Birliği (TMB TV), avholdes i Istanbul i desember. Av ukjente årsaker ble ikke konkurransen avholdt.

Bakgrunn  

Den 25. november offentliggjorde TÜRKSOY at Şəki i Aserbajdsjan skulle være kulturhovedstad i 2016, og det skulle dermed, etter reglene, også bli arrangørbyen for Tyrkvisjonens sangkonkurranse 2016. 

Den 18. april offentliggjorde TMB TV på sin nettside at konkurransen ville bli avholdt i Tyrkia og 23. april offentliggjorde konkurransens koordinator, Ayşe Kerimova, at vertsbyen skal være Istanbul. Konkurransen var ment å skulle bli avholdt i Yahya Kemal Beyatlı kultursenter, som også var arenaen i 2015.

Meldingene i april var den siste kommunikasjonen som ble offentliggjort fra TMB TV angående konkurransen. I tiden frem mot desember ble det valgt representanter i flere regioner. Den 1. juli ble det bekreftet at også deltakerregioner fra Russland ville delta, etter ett år uten deltakelse, ettersom Tyrkia hadde tatt initiativ til å bedre det politiske forholdet mellom landene.

Rundt midten av desember hadde 19 land og regioner, i tillegg til vertslandet, bekreftet at de ville delta i Tyrkvisjonens sangkonkurranse 2016. 17 land og regioner hadde offentliggjort deres representant i konkurransen. Blant de russiske regionene ble det i noen tilfeller bestemt at representanten som ble valgt til å delta i 2015 skulle delta, mens andre regioner valgte en ny representant. Krajet Stavropol og republikken Dagestan var ment å skulle debutere som russiske regioner, og skulle bli representert av henholdsvis nogai- og kumyk-befolkningene. Latvia, Moldova, Nederland, Polen og Sverige var også ment å skulle delta i konkurransen for første gang.

I november kom det indikasjoner på at Tyrkvisjonens sangkonkurranse ville bli avholdt i midten av desember, men etter hvert som desember gikk kom det ingen offentlige uttalelser fra TMB TV. Fra enkelte land og regioners deltakere og delegasjonsmedlemmer kom det motstridende meldinger på ulike sosiale medier som kunne indikere at disse heller ikke fikk oppdatering på situasjonen og hvorvidt konkurransen ville bli avholdt eller ikke. Ved utløpet av 2016 hadde ikke TMB TV offentliggjort noen forklaring på hvorfor konkurransen ble avlyst eller om Tyrkvisjonens sangkonkurranse vil bli arrangert ved senere anledninger.

Liste over bekreftede deltakere 
Følgende land eller regioner hadde bekreftet at de ville delta i konkurransen. 

 Etter en forespørsel svarte Hayat TV i oktober 2016 at de var avventende med å avgjøre om Bosnia-Hercegovina skulle delta eller ikke. 
 Det ble ikke avholdt en nasjonal finale i Kasakhstan i  2016, og kom heller ikke indikasjoner på at landet skulle delta. Kasakhstan vant i 2014.
 Irenek khan, som vant Ot yry 2016, skulle representere Khakasia. German Tanbajev, som er leder for den khakaisiske delegasjonen, offentliggjorde senere at republikken vil trekke seg fra konkurransen, uten at årsaker ble oppgitt. 
 I september 2016 bekreftet KTRK at Kirgisistan, som vant i 2015, skulle delta. Det ble ikke avholdt nasjonal finale. 19. desember kom det indikasjoner på det skal avholdes en nasjonal finale i 2017.
 Shir Charyev offentliggjorde at han skulle delta i konkurransen, uten at det fremkom hvilken region han eventuelt skulle representere.

Se også 
 Eurovision Song Contest 2016
 Junior Eurovision Song Contest 2016
 Suns Europe 2016

Referanser

Eksterne lenker 
 Offisielt nettsted 
 TMB TV 

Tyrkvisjonens sangkonkurranse
Avlyste musikkbegivenheter